L 52/6
MT
Il-Ġurnal Uffiċjali tal-Unjoni Ewropea
20.2.2023
(r) “annimal ekwin” tfisser annimal tal-ispeċi tas-solipedi li tappartjeni għall-ġeneru Equus (inklużi żwiemel, ħmir u żebri) u l-frieħ tal-inkroċjar tar-razez ta’ dawk l-ispeċijiet; ” (s) “flieles ta’ ġurnata” tfisser il-pollam kollu li għandu inqas minn 72 siegħa. 2.
Minbarra d-definizzjonijiet stabbiliti fil-paragrafu 1, għandhom japplikaw id-definizzjonijiet ta’ “prodott mediċinali veterinarju”, “prodott mediċinali veterinarju immunoloġiku” u “antimikrobiku” stabbiliti fl-Artikolu 4(1), (5) u (12) tarRegolament (UE) 2019/6.
Artikolu 3 Projbizzjonijiet u restrizzjonijiet fuq l-użu ta’ vaċċini fl-annimali għall-prevenzjoni u l-kontroll tal-mard talkategorija A u ta’ ċertu mard tal-kategorija B 1.
L-Istati Membri jistgħu jippermettu l-użu ta’ vaċċini fl-annimali għall-prevenzjoni u l-kontroll ta’ mard tal-katego­ rija A, ħlief għall-mard elenkat fil-Parti 1 tal-Anness I, taħt il-kontroll tal-awtorità kompetenti biss u jekk jintużaw: (a) bħala parti mill-miżuri uffiċjali stabbiliti mill-awtorità kompetenti għall-prevenzjoni u l-kontroll ta’ dak il-mard; (b) fil-kundizzjonijiet stabbiliti f’dan ir-Regolament. 2.
Il-kundizzjonijiet għall-użu ta’ vaċċini kontra l-mard tal-kategorija A, stabbiliti fl-ewwel subparagrafu, ma għan­ dhomx japplikaw għal ċerti użi ta’ vaċċini kontra infezzjoni bil-virus tal-marda ta’ Newcastle, b’mod partikolari għall-użu ta’ prekawzjoni ta’ rutina jew għall-użu fil-qafas tal-kummerċ, li l-Istati Membri jistgħu jippermettu lil hinn mill-miżuri uffiċjali ta’ prevenzjoni u ta’ kontroll tal-mard imsemmija fil-paragrafu 1 għal finijiet oħra għajr ir-rispons għal tifqigħa. 3.
L-Istati Membri jistgħu jippermettu l-użu ta’ vaċċini fl-annimali għall-prevenzjoni u l-kontroll tal-mard tal-katego­ rija B, ħlief għall-mard elenkat fil-Parti 2 tal-Anness I, f’dawk l-ispeċijiet elenkati li għalihom il-mard korrispondenti jkun ġie kklassifikat bħala l-kategorija B.
Artikolu 4 Projbizzjonijiet u restrizzjonijiet fuq l-użu ta’ ċerti prodotti mediċinali veterinarji, minbarra vaċċini, fl-annimali, għall-prevenzjoni u l-kontroll tal-mard tal-kategorija A u B L-Istati Membri għandhom jipprojbixxu l-użu tal-prodotti mediċinali veterinarji li ġejjin fl-annimali għall-prevenzjoni u lkontroll tal-mard tal-kategoriji A u B sakemm ma jintużawx għall-prevenzjoni u l-kontroll tal-mard elenkat fil-Parti 3 tal-Anness I u l-użu tagħhom ikun konformi mal-kundizzjonijiet stabbiliti fih: (a) prodotti mediċinali veterinarji immunoloġiċi għad-dijanjożi tal-istat tal-immunità tal-annimali; (b) seru iperimmuni; (c) prodotti mediċinali veterinarji immunoloġiċi inattivati, kif imsemmi fl-Artikolu 2(3) tar-Regolament (UE) 2019/6; (d) antimikrobiċi.
PARTI II REGOLI DWAR L-UŻU TA’ VAĊĊINI GĦALL-PREVENZJONI U L-KONTROLL TA’ MARD TAL-KATEGORIJA A FLANNIMALI KAPITOLU 1
Prekundizzjonijiet Artikolu 5 Prekundizzjonijiet għall-użu ta’ vaċċini għall-prevenzjoni u l-kontroll tal-mard tal-kategorija A fl-annimali terrestri u akkwatiċi 1.
L-awtorità kompetenti tista’ tiddeċiedi dwar l-użu ta’ vaċċini fl-annimali biex tipprevjeni u tikkontrolla l-mard talkategorija A, f’konformità mal-Artikolu 3(1), dment li: (a) tkun wettqet valutazzjoni biex tappoġġa din id-deċiżjoni billi tqis tal-anqas il-kriterji stabbiliti fil-Parti 1 tal-Anness II, minbarra l-kriterji previsti fl-Artikolu 46(2) tar-Regolament (UE) 2016/429;